Document ID: 31984D0542

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 11ης Οκτωβρίου 1984
για τροποποίηση της απόφασης 78/463/ΕΟΚ περί θεσπίσεως μιας κοινοτικής τυπολογίας των γεωργικών εκμεταλλεύσεων
(84/542/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση του Συμβουλίου της 4ης Δεκεμβρίου 1962 περί συντονισμού της πολιτικής των γεωργικών διαρθρώσεων (1), και ιδίως το άρθρο 4,
τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (2), όπως τροποποιήθηκε τελευταία από τον κανονισμό (ΕΟΚ) αριθ. 2143/81 (3), και ιδίως το άρθρο 4,
τον κανονισμό (ΕΟΚ) αριθ. 218/78 του Συμβουλίου της 19ης Δεκεμβρίου 1977 περί οργανώσεως έρευνας περί της διαρθρώσεως των γεωργικών εκμεταλλεύσεων 1979/80 (4), και ιδίως το άρθρο 7,
τον κανονισμό (ΕΟΚ) αριθ. 449/82 του Συμβουλίου της 15ης Φεβρουαρίου 1982 περί της οργανώσεως έρευνας για τη διάρθρωση των γεωργικών εκμεταλλεύσεων για το 1983 (5), και ιδίως το άρθρο 6 παράγραφος 1 στοιχεία α) και β),
Εκτιμώντας:
ότι η απόφαση 78/463/ΕΟΚ της Επιτροπής (6), ορίζει, στο άρθρο 1, τα δύο στοιχεία επί των οποίων βασίζεται η κοινοτική τυπολογία, δηλαδή τον τεχνικοοικονομικό προσανατολισμό και το οικονομικό μέγεθος των εκμεταλλεύσεων· ότι τα δύο αυτά στοιχεία καθορίζονται με βάση το τυπικό ακαθάριστο κέρδος (ΤΑΚ)·
ότι η απόφαση 84/260/ΕΟΚ της Επιτροπής (7), που τροποποιεί την απόφαση 78/463/ΕΟΚ, καθορίζει για βασική περίοδο γύρω στο 1980, τα τυπικά ακαθάριστα κέρδη για όλα τα κράτη μέλη πλην της Ιταλίας· ότι συνεπώς πρέπει να συμπληρωθεί η απόφαση 78/463/ΕΟΚ για το κράτος μέλος αυτό·
ότι οι διατάξεις της παρούσας απόφασης είναι σύμφωνες με τη γνώμη της κοινοτικής επιτροπής του δικτύου γεωργικής λογιστικής πληροφόρησης της ΕΟΚ καθώς και της μόνιμης επιτροπής γεωργικής στατιστικής και έχουν αποτελέσει αντικείμενο διαβούλευσης με τη μόνιμη επιτροπή γεωργικών διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα τυπικά ακαθάριστα κέρδη (βασική περίοδος «1980») που καθορίζονται στο παράρτημα 1.Γ της απόφασης 78/463/ΕΟΚ συμπληρώνονται με τα τυπικά ακαθάριστα κέρδη για την Ιταλία, που περιλαμβάνονται στο παράρτημα της παρούσας απόφασης.
Άρθρο 2
Οι συντελεστές μετατροπής σε εθνικά νομίσματα, οι οποίοι καθορίζονται στο παράρτημα ΙΙΙ σημείο 1 της απόφασης 78/463/ΕΟΚ, συμπληρώνονται ως εξής:
«1 ECU = 1 189 ιταλικές λιρέτες».
Άρθρο 3
η παρούσα απόφαση απευθύνεται στα κράτη μέλη.
Βρυξέλλες, 11 Οκτωβρίου 1984.

Labels: 2
19
6